  Туспуктэм: vk.com (Александр Бречалов) Наталия Сильвестрова Ижкарысь Ленин ёросын «Локомотив» стадионын физкультурая но тазалыкез юнматонъя огъет пукто. Али юртлэсь инъетсэ лэсьто. Бадӟым юрттэт чугун сюрес сётэ. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. « Выль спорт огъетэз «РЖД» огазеяськонэн ӵош лэсьтӥськомы. <…> Татын чугун сюресын ужасьёсын, соослэн семьяоосы, ёросын улӥсьёс, параспортсменъёсмы спортэн вырозы. «Локомотив» Удмуртиысь паралимпи но сурдлимпи спортъя школалэн инъетэз луиз, отын тазалыксыя сюбегатэм луонлыкъёсын 260 спортсменъёс тренироваться карисько » Александр Бречалов, Удмуртилэн тӧроез Выль огъетын шудон зал, воштӥськон интыос, тренеръёслэн висъетсы, эм кабинет луоз. Ужъёсты 2023-тӥ арлэн пумозяз йылпумъяны кулэ. Тодэ вайытом, спорт огъетэз пуктон «Локомотив» стадионэз быдэсак тупатъянлэн кыкетӥ люкетэз луэ. Нырысетӥ люкетаз ассэ стадионэз выльдӥзы. Вотсалом, 2023-тӥ арын Удмуртиын спорт инфрасӧзнэтэ 800 миллион манетлэсь ятыр коньдон висъязы. Тегъёс: Спорт лэсьтӥськон Ижкар Удмуртия  